₹198.97 करोड़ हुआ टोटल कलेक्शन; फिल्म के सपोर्ट में उतरे रामगोपाल वर्मा
The Kerala Story Box Office Success | Ram gopal verma reaction on The Kerala Storyद केरला स्टोरी 200 करोड़ क्लब में शामिल होने से चंद दूरी पर है। फिल्म ने रविवार को 11.50 करोड़ रुपए का कलेक्शन
द केरला स्टोरी 200 करोड़ क्लब में शामिल होने से चंद दूरी पर है। फिल्म ने रविवार को 11.50 करोड़ रुपए का कलेक्शन किया है। इस तरह फिल्म का टोटल कलेक्शन 198.97 करोड़ रुपए हो गया है। आज यानी सोमवार को फिल्म 200 करोड़ के आंकड़े को पार कर लेगी।
पठान के बाद ये दूसरी फिल्म होगी जिसने 200 करोड़ से ज्यादा का कलेक्शन किया है। खास बात ये है कि फिल्म का बजट काफी कम है, इस हिसाब से फिल्म के आंकड़े चौंकाने वाले हैं। फिल्म पर जारी विवाद के बीच फिल्म मेकर राम गोपाल वर्मा ने द केरला स्टोरी को सपोर्ट किया है।
फिल्म पर बैन हटा, कमाई की रफ्तार बढ़ी
पहले ही उम्मीद जताई जा रही थी कि फिल्म रविवार को 10 करोड़ से ज्यादा का कलेक्शन करेगी। फिल्म को लेकर लोगों का रुझान अभी भी पॉजिटिव है। रिलीज के तीसरे रविवार को भी इतनी शानदार कमाई करना अपने आप में तारीफ के काबिल है। पश्चिम बंगाल और तमिलनाडु में फिल्म पर लगा बैन भी हटा दिया गया है। ऐसे में फिल्म की कमाई बढ़ने के और अधिक चांसेस हैं।
ट्रेड एनालिस्ट तरण आदर्श ने ट्वीट पर फिल्म का लेटेस्ट कलेक्शन शेयर किया है।
राम गोपाल वर्मा बोले- फिल्म ने सच दिखाया
फिल्म पर जारी विवाद के बीच फिल्म मेकर राम गोपाल वर्मा ने द केरला स्टोरी को सपोर्ट किया है। उन्होंने सोशल मीडिया पर लिखा, 'हम दूसरों से झूठ बोलने में इतने मस्त हो जाते हैं कि जब कोई आगे बढ़कर सच दिखाता है तो हम चौंक जाते हैं।
द केरला स्टोरी ऐसी फिल्म है, जिसकी चर्चा बॉलीवुड के कॉर्पोरेट घरानों में काफी दिनों तक होगी। इस फिल्म से सीखना बहुत मुश्किल है, क्योंकि झूठ की नकल करना आसान है, लेकिन सच की नकल करना बहुत मुश्किल है।' राम गोपाल वर्मा ने एक साथ तीन ट्वीट किए थे।
बड़े बजट की फिल्मों को पछाड़ साल की दूसरी हाइएस्ट कलेक्शन वाली फिल्म बनी
इस साल सिर्फ चार ही हिंदी फिल्में हैं, जिसने 100 करोड़ से अधिक का कलेक्शन किया है। शाहरुख खान की पठान ने तो इतिहास रचते हुए 500 करोड़ से ज्यादा का कलेक्शन किया है। रणबीर कपूर की तू झूठी मैं मक्कार ने 147.28 करोड़ रुपए का लाइफटाइम कलेक्शन किया है।
सलमान खान की फिल्म किसी का भाई किसी की जान 109.29 करोड़ रुपए के साथ चौथे नंबर पर है। हालांकि इन सभी फिल्मों का बजट 100 करोड़ से ज्यादा है। वहीं द केरला स्टोरी सिर्फ 30 से 35 करोड़ के बजट में बनी है।
इसने अक्षय कुमार की सेल्फी, अजय देवगन की भोला, कार्तिक आर्यन की शहजादा जैसी फिल्मों को कमाई के मामले में काफी पहले पीछे छोड़ दिया है। बड़ी स्टारकास्ट और बड़े बजट की फिल्मों को इतनी आसानी से पछाड़ देना द केरला स्टोरी की उपलब्धि को दर्शाता है।
हिंदी फिल्मों के लिए ये साल अब तक काफी साधारण रहा
2023 की शुरुआत अर्जुन कपूर, तब्बू स्टारर फिल्म 'कुत्ते' से हुई थी। 80 करोड़ रुपए के बजट में बनी ये फिल्म 4.6 करोड़ रुपए ही कमा सकी और डिजास्टर साबित हुई।
कार्तिक आर्यन की फिल्म शहजादा भी 65 करोड़ रुपए में बनी थी, लेकिन सिर्फ 47 करोड़ ही कमा सकी। 110 करोड़ के बजट में बनी अक्षय कुमार-इमरान हाशमी स्टारर फिल्म सेल्फी सिर्फ 23 करोड़ में सिमट के रह गई। इन सभी फिल्मों के बीच द केरला स्टोरी का उभर कर आना और चौंकाने वाला कलेक्शन करना अपने आप में काफी शानदार है।
द केरला स्टोरी से जुड़ी ये टाइमलाइन देखिए..
